Document ID: /fineweb-2-swissfilter-quality_10-filterrobots/filtered/02038.jsonl.gz/1460

«In project dals pli impurtants en Svizra»
Cura che il project da 2.5 milliardas francs po vegnir realisà na saveva il president dal cussegl administrativ Eduard Rikli betg dir. Ma il project saja in punct impurtant da la strategia dal concern e vegnia persequità vinavant. Pli baud ni pli tard dovri ovras sco quella planisada al Lago Bianco sch’ins vul realisar la strategia d’energia 2050 da la confederaziun. Entant na possian els dentant far nagut auter che spetgar che il martgà sa normalisescha.
L’ovra d’accumulaziun a pumpa avess ina prestaziun da 1000 megawatt. Per realisar ella quinta la Repower cun 7 fin 9 onns.